Xhemë Karadaku

**Xhemë Karadaku** u lind në fshatin Ranatoc të Karadakut të Preshevës.Është shkrimtar shqiptar.
**Xhemë Karadaku** shkollën fillore e mbaroi në vendlindje, të mesmen në Preshevë, ndërsa fakultetin në Prishtinë.

Bashkëpunon me revista e portale të shumta në gjuhën shqipe, ku ka publikuar një numër të madh të poezive, tregimeve, humoreskave dhe enigmave të rimuara. Ishte anëtar redaksie i Revistës "Jehona" në Preshevë, ishte redaktor i revistës për fëmijë "Ylberi" në Gjilan dhe një periudhë ishte anëtar i Redaksisë në  revistën për Enigmatikë “Horizonti” në Gjilan. Është autor i njëzet veprave letrare dhe publicistike. Është autor i qindra enigmave të rimuara, të cilat i botoi në librat “Gjej e qesh” dhe “Zgjidh e Zgjidh” (botim elektronik).

Është prezantuar në Leksikonin e shkrimtarëve për fëmijë, të përpiluar nga shkrimtari i njohur Odhise Grillo, në Antologjinë mbarëkombëtare të Letërsisë për fëmijë "Lule për lulet" të botuar në vitin 2014 dhe në Antologjinë e poezisë për fëmijë "Bardhavera", Prishtinë, 2020, të përpiluar nga shkrimtari Jonuz Fetahaj. 

Në vitin 2014, libri me poezi për fëmijë "JAM I MADH" u nderua me çmimin "Ymer Elshani" nga Karvani Letrar "Agim Deva" si libri më i mirë i botuar në Kosovë. Ky libër u botua edhe në versionin audiobooks, nga Audiobooks.al  (https://audiobooks.al/book-author/xheme-karadaku). 

Në konkurse të ndryshme letrare, në Kosovë e më gjerë, është fitues i shumë shpërblimeve për poezi, tregime dhe humoreska. 

Është pronar i Shtëpisë Botuese “URA”, Prishtinë. Është anëtar i Lidhjes së Shkrimtarëve të Kosovës. Jeton dhe punon në Prishtinë.

## **Veprat:** 
* Legjendë e re, 1992
* Natë mbi mua, 1994
* Gjej e qesh, 1994 (libër me enigma)
* Pse iu kall mjekra gjyshit, 1995
* Zvarranikët, 1995
* Trimi më i madh në botë, 1999
* Kalikuse, kalikuse a ma gjen një nuse, 2000
* Ëndërr me ëndrra, 2000
* Feniksi nuk është ndryshe, 2000
* Lavjerrësi i kohës, 2002
* Histori për një dashuri, 2003
* Lojë në Trojë, 2003
* Nipi i Don Kishotit, 2005
* Fuqia Hyjnore, 2009, 2010
* Flakadani i lirisë - Monografi për dëshmorin Xhavit Kozhani, 2010
* Bozanska moc, 2011
* Lojë me fjalë, 2011 
* Lojë me fjalë, 2013 botim i plotësuar (Shkup)
* JAM I MADH, 2014 (libri më i mirë në Kosovë për vitin 2014)
*Dhjetë me yll, poezi për fëmijë, 2019
*Jam i madh (*audiobooks*), 2020 
* Portret i Çuditshëm, ilustrim për fëmijë, 2020. 
*Lazdrani, tregime për fëmijë, 2020

## **Çmimet letrare:** 
Në konkurse të ndryshme letrare, në Preshevë, në Kosovë e më gjerë, është fitues i shumë shpërblimeve letrare, ndër të cilët do veçuar:

• **Sëmundja bashkëkohore**, tregim satirik, **çmimi dytë**, Bota e Re, 1989

• **Hapësirë e akullt**, tregim për të rritur, **çmimi i parë**, Flaka e Janarit, 1994

• **Polemika,** poezi për fëmijë, **çmimi i tretë**, Flaka e Janarit, 1994

• **Pastrimi i mendjes**, tregim satirik, **çmimi i parë**, Bujku, 1994

• **Dashamirë, ju faleminderit**, tregim satirik, **çmimi i dyt**ë, Bujku, 1994

• **Në dosjen tënde**, poezi satirike, **çmimi i tretë**, Bujku, 1994

• **Vdekja duke qeshur shqip**, tregim për të rritur, **çmimi i parë**, Flaka e Janarit, 1995

• **Nuk di si ndodhi**, poezi për fëmijë, **çmimi i tretë**, Flaka e Janarit, 1995

• **Intelektual i pavarur**, tregim satirik, **çmimi i tretë**, Bujku, 1997

• **Lavjerrësi i kohës**, tregim për të rritur, **çmimi i parë**, Flaka e Janarit, 2000

• **Të hëngërt macja**, tregim për të rritur, **çmimi i parë** (ndahet), Flaka e Janarit, 2000

• **Legjenda për Sukën**, tregim për të rritur, **çmimi i tretë**, Flaka e Janarit, 2000

• **Letra**, tregim për të rritur, **çmimi i par**ë, Manifestimi Kulturor “Kadri Kadriu” - Podujevë, 2001

## shih edhe 
* Ranatoci
* Malet e Karadakut

8. Agmia, Revistë Letrare-Kulturore, nr. 5, 2001, faqe 42-67